Franz Ehrlich

Franz EHRLICH (naskiĝinta la  en Leipzig-Reudnitz, mortinta la  en Bernburg/Saale) estis germana arĥitekto, artisto, pentristo, desegnisto kaj dezajnisto. Li aktivis ĉefe en Berlino.

 Vivo 
Ehrlich studis ĉe Bauhaus Dessau kaj ekzameniĝis unue ĉarpentistecen. Tie li kunlaboris ĉe la projekto Totalheater de Walter Gropius por Erwin Piscator. Sekvis diplomiĝoj je arĥitekturo kaj plastika artumado. De 1930 li deĵoris en burooj de Gropius kaj Hans Poelzig fondonte kun Heinz Loew kaj Fritz Winter dezajnatelieron nome Studio Z.

Pro politikaj agadoj li estis malliberigita en 1934/35 fare de la nazioj; en 1936/37 li troviĝis en la koncentrejo de Buchenwald antaŭ ol devi labori laŭ ŝtataj interesoj. Tiam lin dungis la SS-oficiro kaj ĉefkonstruisto Wolfgang Grosch. Inter 1943 kaj 1945 Ehrlich soldatis en la konata Pundivizio 999 sur la Balkana duoninsulo.

En 1946 li engaĝiĝis en la Dresdena komisiono pri rekonstruo antaŭ (1948-1950) libera profesiula vivo en Dresdeno: li laboris ekz. por Deutsche Werkstätten Hellerau (DHW; apud Dresdeno). En 1950 li fariĝis teknika direktoro de VVB Industrieentwurf en Berlino kaj en 1953 komisiito de la Ŝtata radifonia komitato.

Inter 1955 kaj 1958 deĵoris li arĥitekte por la Ministerio pri eksterlanda komercado, inter 1959 kaj 1962 por Akademio de Sciencoj de GDR. Poste li responsis (ĝis 1965) por tiklaj arĥitekturaj aferoj ĉe Lepsika foiro. Inter 1968 kaj 1972 finfine li ĉefis por la atelieregoj de Hellerau. Ehrlich ankaŭ laboris por la kaŝpolico Stasi.Rainer Erices: "Bauhäusler und 'Buchenwald-Architekt' war Stasi-Spion" - ĉe: Mdr.de, 23.4.2013

 Eksteraj ligiloj 

 Fritz von Klinggräf: "Bauhäusler Ehrlich und das KZ Buchenwald. Beständiger Widerspruch" - ĉe: TAZ, 19.8.2009
 biografio - ĉe: Bauhauskooperation.de

 Notoj 

Kategorio:Germanaj arkitektoj
Kategorio:Viktimoj de la naziismo
Kategorio:Stasi
Kategorio:Naskiĝintoj en 1907
Kategorio:Mortintoj en 1984
Kategorio:Homoj rilataj al Weimar
Kategorio:Bauhaus
Kategorio:Germanaj komunistoj